கேள்வி: ஈரோ சாரினென் - வரலாறு பற்றி தகவல் சொல்.
பதில்: இவர் பின்லாந்திலுள்ள கேர்க்கோனும்மி (Kirkkonummi) என்னுமிடத்தில் பிறந்தார். இவர் புகழ்பெற்ற பின்லாந்தியக் கட்டிடக்கலைஞரான ஏலியல் சாரினென் என்பாரின் மகன். இவர் மிச்சிகன் உள்ள கலைகளுக்கான கிரான்புரூக் அக்கடமியில் (Cranbrook Academy of Art) பயின்றார். 1934 ல் யேல் பல்கலைக் கழகத்தில் கட்டிடக்கலையில் இளமாணி (B.Arch) பட்டத்தைப் பெற்றார். 1940 ஆம் ஆண்டில் அமெரிக்கக் குடியுரிமையைப் பெற்றுக்கொண்டார். 1948 இல் நடைபெற்ற, ஜெபர்சன் தேசிய விரிவாக்க நினைவகத்துக்கான போட்டியொன்றில் பரிசு பெற்றதன் மூலம், இவர் முன்னணிக்கு வந்தார். ''ஜெனரல் மோட்டோர்'' தொழில்நுட்ப மையம், TWA விமானநிலையம் போன்ற புகழ் பெற்ற பல கட்டிடங்களை இவர் வடிவமைத்தார். உலகளாவிய ரீதியில் புகழ்பெற்ற சிட்னி ஒப்பேரா மண்டபம் வடிவமைப்புக்காக நடத்தப்பட்ட போட்டியில் நடுவராகவும் இவர் பணியாற்றினார்.